<classify> Mkuu wa wa Jeshi la Polisi Simon Sirro amesema kuwa gari lililomchukua mfanyabiashara bilionea hapa nchini Mohamed Dewji Mo Dewji baada ya kutekwa limesajiliwa nchi jirani.Dewji alitekwa na watu wasiojulikana siku tisa zilizopita, akiwa anaingia gym nyakati za asubuhi katika hoteli ya Collosium, Oysterbay jijini Dar es Salaam.Kamanda Sirro ameeleza kuwa upelezi huo umegundua kuwa gari hilo liliingia nchini kupitia moja ya mipaka ya Tanzania, mnamo September 1, mwaka huu.Aliongeza kuwa uchunguzi unaendelea kwa ushirikiano na Polisi wa Kimataifa Interpol ili kubainisha mmiliki wa gari hiyo na dereva.Hatuwezi kusema ni gari ya nchi gani, kwa sababu za kiusalama na upelelezi, tutakapokamilisha upelelezi tutaweka wazi, alisema.Kamanda Sirro aliendelea kusema kwamba ni kweli gari lililomchukuwa Mo ilikuwa ni Toyota Surf yenye namba za usajili AGX 404 MC.Gari hii ilipita barabara ya Al Hassan Mwinyi hadi kwenye round-about ya Kawe, aliongeza.Hatahivyo Kamanda Sirro ametoa wito kwa wananchi kuamini jeshi la polisi kwani linafanya kazi usiku na mchana kuhakikisha Mo anapatikana.  <topic>: KITAIFA 